Megegyezés a szarvasmarhahúsról

PREAMBULUM

MEGGYŐZŐDVE arról, hogy a fokozott nemzetközi együttműködést olyan módon kell végrehajtani, hogy az hozzájáruljon a nagyobb liberalizáció, a stabilitás, és a hús és élő állatok nemzetközi kereskedelme kiterjesztésének eléréséhez;

FIGYELEMMEL a szarvasmarhahús és az élő állatok nemzetközi kereskedelme súlyos fennakadásai elkerülésének szükségességére;

FELISMERVE a szarvasmarhahús termelése és az élő állatok tenyésztése, továbbá ezek kereskedelmének fontosságát sok ország gazdasága számára, különösen bizonyos fejlett és fejlődő országokban;

FIGYELEMBE VÉVE az Általános Vám- és Kereskedelmi Egyezmény (a továbbiakban: "általános egyezmény" vagy "GATT") [1] elveire és céljaira irányuló kötelezettségeiket;

AZZAL A SZÁNDÉKKAL, hogy e megegyezés céljainak végrehajtásában, a többoldalú kereskedelmi tárgyalások tekintetében, különösen a fejlődő országokra vonatkozó különleges és kedvezőbb bánásmódot illetően, az 1973. szeptember 14-i tokiói Miniszterek Nyilatkozatában megegyezett elveket és célokat végrehajtsa;

E MEGEGYEZÉS RÉSZTVEVŐI, képviselőiken keresztül, A KÖVETKEZŐKBEN ÁLLAPODTAK MEG:

ELSŐ RÉSZ ÁLTALÁNOS RENDELKEZÉSEK

I. cikk

Célok

E megegyezés céljai a következők:

1. a nemzetközi hús- és élőállat-piac kiterjesztésének, még nagyobb liberalizációjának és stabilitásának előmozdítása a szarvasmarhahús és az élő állatok világkereskedelme akadályai és korlátai fokozatos eltörlésének elősegítésével – beleértve azokat is, amik felosztják e kereskedelmet –, továbbá a világkereskedelem nemzetközi kereteinek fejlesztésével mind a fogyasztó és termelő, mind pedig az importőr és exportőr előnyére;

2. a szarvasmarhahús és az élő állatok kereskedelmét befolyásoló valamennyi szempontból a nagyobb nemzetközi együttműködés elősegítése, különösen a nemzetközi húsgazdaság magasabb fokú ésszerűsítése és az erőforrások hatékonyabb szétosztása céljából;

3. kiegészítő előnyök biztosítása a fejlődő országoknak a szarvasmarhahús és az élő állatok nemzetközi kereskedelmében, ezen országoknak az e termékek világkereskedelme kiterjesztésében való részvétele lehetőségeinek növelésével, többek között az alábbi eszközökkel:

a) az árak hosszú távú stabilitásának támogatásával, a szarvasmarhahús és az élő állatok világpiacának kiterjesztésével összefüggésben; és

b) a szarvasmarhahúst és élő állatokat exportáló fejlődő országok nyeresége fenntartásának és javításának támogatásával;

a fentieket azzal a céllal, hogy így kiegészítő nyereséget szerezzenek, a szarvasmarhahús és az élő állatok piaca hosszú távú stabilitásának biztosításával;

4. a hatékony termelők hagyományos helyzetének figyelembevételével a kereskedelem versenyképes alapokon történő további kiterjesztése.

II. cikk

A termékekre vonatkozó hatály

Ez a megegyezés a szarvasmarhahúsra vonatkozik. E megegyezés alkalmazásában, a "szarvasmarhahús" kifejezésbe a következők tartoznak:

| VETN |

a)Élő szarvasmarhafélék | 0102 |

b)Szarvasmarhafélék húsa vagy élelmezési célra alkalmas vágási mellékterméke, frissen, hűtve vagy fagyasztva | ex0201 |

c)Szarvasmarhafélék húsa vagy élelmezési célra alkalmas vágási mellékterméke, sózva, sós lében tartósítva, szárítva vagy füstölve | ex0206 |

d)Szarvasmarhafélék egyéb elkészített vagy tartósított húsa vagy élelmezési célra alkalmas vágási mellékterméke | ex1602 |

és – az e megegyezés V. cikke szerint meghatározott módon – bármely más, a Nemzetközi Hústanács által hozzáadható termék, az e megegyezés céljai és rendelkezései teljesítése érdekében.

III. cikk

Tájékoztatás és piacfigyelés

(1) A résztvevők megállapodnak, hogy a tanácsot rendszeresen és pontosan ellátják olyan információval, amely lehetővé teszi a tanács számára, hogy megfigyelje és értékelje a hús világpiacának átfogó helyzetét és minden egyes meghatározott hús világpiaci helyzetét.

(2) A résztvevő fejlődő országok a számukra elérhető információt szolgáltatják. Annak érdekében, hogy ezek az országok fejleszthessék adatgyűjtési mechanizmusukat, a fejlett résztvevők, és bármely más, erre képes fejlődő résztvevő, megértően kezeli a technikai segítségért hozzájuk érkező kéréseket.

(3) A résztvevők által az e cikk (1) bekezdése szerint vállalt – a tanács által meghatározandó részletes szabályoknak megfelelő – tájékoztatással történő ellátás tartalmazza a II. cikkben említett termékek termelésére (beleértve az állományok összetételének alakulását), fogyasztására, áraira, készleteire és kereskedelmére vonatkozó múltbeli teljesítést, a jelenlegi helyzet adatait, továbbá az azokra vonatkozó kilátások értékelését, és – különösen a versengő termékek esetében – a tanács által szükségesnek vélt minden más információt. A résztvevők rendelkezésre bocsátják továbbá a szarvasmarha- ágazat tekintetében a hazai politikájukra és kereskedelmi intézkedéseikre – beleértve a kétoldalú és többoldalú kötelezettségeket – vonatkozó információkat, és a lehető legkorábban bejelentik az ilyen politikákban és intézkedésekben történt bármilyen, a szarvasmarhahús és az élő állatok nemzetközi kereskedelmét esetlegesen befolyásoló változást. E bekezdés rendelkezései nem kötelezik a résztvevőket – a bűnüldözést akadályozó, vagy a közérdekkel ellentétes vagy bizonyos állami vagy magánvállalkozások jogos kereskedelmi érdekeit sértő módon – bizalmas információk közlésére.

(4) A megegyezés titkársága figyeli a piaci adatok változását, különösen az állományok méreteit, a készleteket, a vágásokat, és a hazai és nemzetközi árakat, hogy a keresleti és a kínálati helyzetben bekövetkező, bármilyen súlyos egyensúlyhiány jeleinek korai észlelését lehetővé tegye. A titkárság folyamatosan tájékoztatja a tanácsot a jelentős világpiaci fejleményekről, továbbá a termeléssel, fogyasztással, kivitellel és behozatallal kapcsolatos kilátásokról.

Megjegyzés:

Egyetértés született abban, hogy e cikk rendelkezései szerint, a tanács utasítja a titkárságot, hogy leltárt állítson össze és tartson naprakészen minden, a szarvasmarhahús és az élő állatok kereskedelmét érintő intézkedésről, beleértve a kétoldalú, sokoldalú és többoldalú tárgyalásokból eredő kötelezettségvállalásokat.

IV. cikk

A Nemzetközi Hústanács feladatai és az e megegyezés résztvevői közötti együttműködés

(1) A tanács az alábbiak érdekében ülésezik:

a) a megegyezés titkársága által – az e megegyezés III. cikkének megfelelően eljuttatott dokumentáció alapján, beleértve a hazai és kereskedelmi politikák működésére vonatkozókat és a titkárság számára hozzáférhető egyéb információkat – elkészített, a jelenlegi helyzetre és a lehetséges fejlődésekre vonatkozó értelmező elemzés alapján, a világ keresleti és kínálati helyzetének és kilátásainak értékelése;

b) e megegyezés működése átfogó vizsgálatának megkezdése;

c) a szarvasmarhahús nemzetközi kereskedelmét befolyásoló valamennyi kérdésre vonatkozó rendszeres konzultáció lehetőségének biztosítása.

(2) Ha a világ keresleti-kínálati helyzetének az e cikk (1) bekezdésének a) pontjában említett értékelése után, vagy a III. cikk (3) bekezdése szerint minden lényeges információ vizsgálata után, a tanács súlyos egyensúlyhiányra talál bizonyítékot, vagy úgy találja, hogy a nemzetközi húspiacot ez fenyegeti, akkor – különös figyelemmel a fejlődő országok helyzetére – a tanács konszenzussal eljárva határozza meg a helyzet orvoslásának a GATT elveivel és szabályaival összeegyeztethető lehetséges megoldásait, a kormányok által történő megvitatás céljából.

(3) Attól függően, hogy a tanács úgy véli-e, hogy az e cikk (2) bekezdésében meghatározott helyzet ideiglenes vagy tartósabb jellegű, az e cikk (2) bekezdésében említett intézkedések mind az importőrök, mind az exportőrök által meghozott rövid, közép- vagy hosszú távú intézkedéseket tartalmazhatnak, hogy hozzájáruljanak az átfogó világpiaci helyzetnek az e megegyezés – különösen a hús és élőállat nemzetközi piacának kiterjesztésére, még nagyobb fokú liberalizációjára és stabilizációjára vonatkozó – feladataival és céljaival összeegyeztethető javításához.

(4) Az e cikk (2) és (3) bekezdése szerint javasolt intézkedések megvitatásakor – amennyiben ez megvalósítható és célszerű – kellő figyelmet kell fordítani a fejlődő országokra vonatkozó különleges és kedvezőbb bánásmódra.

(5) A résztvevők vállalják, hogy a lehető legteljesebb mértékben hozzájárulnak az e megegyezés I. cikkében meghatározott célok végrehajtásához. Ennek érdekében, és az általános egyezmény elveivel és szabályaival összeegyeztethetően, a résztvevők rendszeresen a IV. cikk (1) bekezdésének c) pontjában előírt megbeszéléseket tartanak azzal a céllal, hogy az e megegyezés céljai – különösen a szarvasmarhahús és az élő állatok világkereskedelme akadályainak további elhárítása – elérésének lehetőségeit feltárják. Az ilyen megbeszéléseknek, a kölcsönös előnyökkel való kiegyensúlyozott összefüggésben, elő kell készíteniük a világkereskedelem problémáinak – a GATT szabályaival és elveivel összeegyeztethető és az érintett felek által közösen elfogadható – lehetséges megoldásaira vonatkozó további megvitatás módját.

(6) Bármelyik résztvevő felvethet – többek között az e cikk (2) bekezdésében előírt célok alkalmazásában – a tanács előtt bármilyen, az e megegyezést érintő kérdést [2]. A tanács – a résztvevő kérésére – 15 napnál nem hosszabb időszakon belül bármilyen, az e megegyezést érintő kérdés megvitatása céljából ülésezik.

MÁSODIK RÉSZ A MEGEGYEZÉSSEL KAPCSOLATOS IGAZGATÁS

V. cikk

1. Nemzetközi Hústanács

2. Rendes és rendkívüli ülések

3. Határozatok

4. Együttműködés más szervezetekkel

5. Megfigyelők részvétele

a) A tanács meghívhat bármely nem résztvevő országot, hogy bármely ülésén megfigyelőként képviseltesse magát.

b) A tanács meghívhatja az e cikk (4) bekezdésében említett bármely szervezetet, hogy megfigyelőként részt vegyen bármelyik ülésen.

HARMADIK RÉSZ ZÁRÓ RENDELKEZÉSEK

VI. cikk

1. Elfogadás [3]

a) E megegyezés az Egyesült Nemzetek tagjainak kormányai, szakosított intézményei, vagy az Európai Gazdasági Közösség általi aláírással vagy másképp történő elfogadásra nyitva áll.

b) Az e megegyezést elfogadó bármely kormány [4] az elfogadás idején fenntartással élhet, tekintettel az e megegyezés bármely rendelkezésének általa történő elfogadására. Ez a fenntartás a résztvevők jóváhagyásától függ.

c) E megegyezést a GATT szerződő feleinek főigazgatójánál helyezik letétbe, aki azonnal eljuttatja annak hiteles másolatát, továbbá az annak az elfogadásáról szóló értesítést minden résztvevőnek. E megegyezés angol, francia és spanyol nyelvű szövegei egyaránt hitelesek.

d) E megegyezés hatálybalépése maga után vonja a Hússal Foglalkozó Nemzetközi Tanácsadó Csoport megszűnését.

2. Átmeneti alkalmazás

3. Hatálybalépés

4. Érvényesség

5. Módosítások

6. A megegyezés és a GATT közötti kapcsolat

7. Elállás

[1] Ezt a rendelkezést csak a GATT szerződő felei között kell alkalmazni.

[2] Megjegyzés:Megerősítették, hogy a "kérdés" ebben a bekezdésben tartalmaz minden, a többoldalú kereskedelmi tárgyalások keretein belül tárgyalt, a többoldalú megállapodások hatálya alá tartozó – különösen a kiviteli és behozatali intézkedésekkel kapcsolatos – kérdést. Megerősítették továbbá, hogy a IV. cikk (6) bekezdésének rendelkezései, és e lábjegyzet nem érintik az ilyen megállapodásokban részes felek jogait és kötelességeit.

[3] Az e cikkben használt "elfogadás" vagy "elfogadott" kifejezés tartalmazza az e megegyezés rendelkezései végrehajtásához szükséges minden hazai eljárás teljesítését.

[4] E megegyezés alkalmazásában, a "kormány" kifejezést úgy kell tekinteni, hogy az tartalmazza az Európai Gazdasági Közösség hatáskörrel rendelkező hatóságait is.

[5] E rendelkezés csak a GATT szerződő feleire vonatkozik.

--------------------------------------------------